3 fluer i en smekk

3 fluer i en smekk  (også kjent som 3 fluer) var et norsk magasin- og humorprogram som gikk på TVNorge fra 1996 til 1997 med Sturla Berg-Johansen som programleder. Programmet gikk på fredagskveldene og kan beskrives som en varieté. En rekke kjendiser gjestet programmet.

Konsept
I tillegg til en komiserie med en halvtimes varighet inneholdt programmet flere ulike innslag, blant annet de faste innslagene «Bomtur – gal sjåfør til rett tid», som var et «skjult kamera»-innslag med komikerne Rigmor Galtung, Atle Antonsen, Kristopher Schau og Toni Usman som taxisjåfører. En annen fast del hadde tittelen «Ingen kommentar». Ellers bød programmet på parodier, sketsjer, musikk og div andre overraskende innslag. 

Komiseriene Handel og vandel og Bare når jeg ler ble sendt som en separat del av programmet. 

Fra 1997 forsvant komiserien fra programposten. Sendetiden ble dermed redusert til 50 minutter.

 Seertall 
Seertallene lå fra ca 120 000 til 170 000.VG (01.10.1996 - Side: 52)VG (03.12.1996 - Side: 45)

Referanser

Kategori:Norske humorprogrammer på TV
Kategori:TV-produksjoner på TVNorge
Kategori:Norske TV-produksjoner fra 1990-årene